CELEX: 62009CB0312
Language: fi
Date: 2010-06-17 00:00:00
Title: Asia C-312/09: Unionin tuomioistuimen määräys (seitsemäs jaosto) 17.6.2010 (Anotato Dikastirio Kyprou (Kyproksen tasavalta) esittämä ennakkoratkaisupyyntö) — Giorgos Michalias v. Christina A. Ioannou-Michalia (Työjärjestyksen 104 artiklan 3 kohdan toinen alakohta — Asetus (EY) N:o 1347/2000 — 2, 42 ja 46 artikla — Oikeudellinen yhteistyö yksityisoikeudellisissa asioissa — Toimivalta avioliittoa koskevissa asioissa — Valtion liittyminen Euroopan unioniin — Ennen liittymistä vireille pantu avioero-oikeudenkäynti — Asetuksen (EY) N:o 1347/2000 ajallinen soveltamisala)

23.10.2010   
            
            
               FI
            
            
               Euroopan unionin virallinen lehti
            
            
               C 288/15
            
         
      Unionin tuomioistuimen määräys (seitsemäs jaosto) 17.6.2010 (Anotato Dikastirio Kyprou (Kyproksen tasavalta) esittämä ennakkoratkaisupyyntö) — Giorgos Michalias v. Christina A. Ioannou-Michalia
      (Asia C-312/09) (1)
      
      (Työjärjestyksen 104 artiklan 3 kohdan toinen alakohta - Asetus (EY) N:o 1347/2000 - 2, 42 ja 46 artikla - Oikeudellinen yhteistyö yksityisoikeudellisissa asioissa - Toimivalta avioliittoa koskevissa asioissa - Valtion liittyminen Euroopan unioniin - Ennen liittymistä vireille pantu avioero-oikeudenkäynti - Asetuksen (EY) N:o 1347/2000 ajallinen soveltamisala)
      (2010/C 288/23)
      Oikeudenkäyntikieli: kreikka
      
         Ennakkoratkaisua pyytänyt tuomioistuin
      
      Anotato Dikastirio Kyprou
      
         Asianosaiset
      
      
         Kantaja: Giorgos Michalias
      
         Vastaaja: Christina A. Ioannou-Michalia
      
         Oikeudenkäynnin kohde
      
      Ennakkoratkaisupyyntö — Anotato Dikastirio Kyprou — Jäsenvaltion (Kypros) tuomioistuinten toimivalta tulkita ja soveltaa tuomioistuimen toimivallasta sekä tuomioiden tunnustamisesta ja täytäntöönpanosta avioliittoa ja yhteisten lasten huoltoa koskevissa asioissa 29.5.2000 annetun neuvoston asetuksen (EY) N:o 1347/2000 (EYVL L 160, s. 19) 2 artiklan 1 kohtaa sekä 42 ja 46 artiklaa — Avioero-oikeudenkäynnit, jotka aviomies oli pannut vireille kyproslaisissa tuomioistuimissa asetuksen voimaantulon jälkeen mutta ennen kuin Kyproksesta tuli jäsenvaltio — Avioero-oikeudenkäynnit, jotka vaimo oli pannut vireille 1.5.2004 jälkeen jonkin toisen jäsenvaltion (Yhdistynyt kuningaskunta), joka oli koko asian kannalta merkityksellisen ajanjakson jäsenvaltio, tuomioistuimissa — Puolisot, joilla kummallakin oli Kyproksen kansalaisuus mutta joilla oli pysyvä asuinpaikka Yhdistyneessä kuningaskunnassa
      
         Määräysosa
      
      Tuomioistuimen toimivallasta sekä tuomioiden tunnustamisesta ja täytäntöönpanosta avioliittoa ja yhteisten lasten huoltoa koskevissa asioissa 29.5.2000 annettua neuvoston asetusta (EY) N:o 1347/2000 ei voida soveltaa avioero-oikeudenkäynnissä, joka on pantu vireille jonkin valtion tuomioistuimessa ennen kuin tästä valtiosta tuli Euroopan unionin jäsenvaltio.
      
         (1)  EUVL C 244, 10.10.2009.